Die nasionale oesskattingskomitee (NOK) het in sy vierde skatting vir somergewasse van die 2022-siesoen die produksieskatting van sojabone met 44 850 ton of 2,38% tot 1,93 miljoen ton opwaarts aangepas. Die geskatte oppervlakte van sojabone is 925 300 hektaar en die verwagte opbrengs is 2,09 ton per hektaar.
As direkteur van die Griffon-gifinligtingsentrum en konsultant van die Suid-Afrikaanse Dieregesondheidsvereniging (SADGV), glo dr Gerhard Verdoorn dat 'n veearts iemand is wat kuddegesondheid op 'n plaas help verseker, en daarop ingestel moet wees om produsente bewus te maak van die gevare van onwettige veemiddels op die plaas.
Stygende insetkoste sal baie graanprodusente noop om diversifikasie van hul aktiwiteite te oorweeg deur lewendehawe daarby in te sluit. Die integrasie van lewendehawe in 'n graanbesigheid kan waarde toevoeg tot laer potensiaal lande en kan kontantvloei oor die algemeen verbeter.
Die konsolidasie van landboubesighede, tesame met hoër meganiseringsvlakke, gee aanleiding tot minder werksgeleenthede in plattelandse dorpe en snelle verstedeliking. Dit laat gebiede in 'n staat van verval weens 'n krimpende ekonomiese basis en 'n kleiner ekonomies aktiewe bevolking.
Van die agteruitgang van landelike paaie en spoorweginfrastruktuur tot die opeenhoping en oponthoude by hawens het 'n negatiewe impak op die landbousektor weens 'n gebrek aan belegging in effektiewe logistiek. Produksiegebiede is dikwels vêr vanaf hoofverbruikers en uitvoermarkte geleë en gebrekkige logistiek kan uiters slegte gevolge vir produsente inhou.
Moderne skeikunde het 'n bydrae gelewer tot die landbou-evolusie oor die afgelope eeu, maar die verantwoordelike gebruik van landbou-chemikalieë behoort van die uiterste belang te wees vir alle produsente ten einde 'n volhoubare bestuurstrategie daar te stel. Fasiliteerder Theo Vorster en 'n paneel kundiges het hierdie aktuele saak gedurende die tweede besprekingsessie van Nasie in Gesprek by Nampo, Bothaville op Dinsdag, 17 Mei 2022, getakel.